עודכן לאחרונה: 11/05/2022

**שיתוף פעולה בחקיקה**

1. הפרוייקט בוצע עבור [שקוף](https://shakuf.co.il/), ומטרתו היא כימות שיעור שיתופי הפעולה בין צידי המתרס הפוליטי ביוזמות חקיקה בכנסת ישראל, עבור הכנסת ה-24.
2. פרטים טכניים למפתחים:
   1. מקור הנתונים: [כנסת ישראל](https://main.knesset.gov.il/Activity/Info/Pages/Databases.aspx).
   2. [מפרט](https://main.knesset.gov.il/Activity/Info/documents/KnessetOdataManual.docx) נתוני המקור.
   3. [תרשים זרימה](https://gitmind.com/app/flowchart/0a610795776) של עיבוד הנתונים מהמקור ועד לתוצאה המוצגת.
   4. [הקוד](https://github.com/Effrat/shakuf_cooperation_in_legislation) של עיבוד הנתונים.
3. הגדרות ולוגיקת עיבוד הנתונים:
   1. עבור כל הצעת חוק, ההצעה מוגדרת כשיתוף פעולה אם רשימת המציעים\* שלה כוללת לפחות ח"כ אחד מהקואליציה ולפחות ח"כ אחד מהאופוזיציה.
   2. כל המציעים בהצעת שיתוף פעולה\* יחשבו כמשתפי פעולה ביחס לאותה הצעה.
   3. הצד (קואליציה/אופוזיציה) עבור כל ח"כ עבור כל תאריך לא סופק בנתוני המקור, ולכן מוגדר על סמך המפלגה אליה משוייך הח"כ בתאריך הרלוונטי להצעת החוק.
   4. עבור תאריך מסויים, מפלגה נחשבת חלק מהקואליציה אם קיים בה לפחות חבר מפלגה אחד אשר נושא משרה בממשלה או משרת יו"ר הכנסת/קואליציה. אחרת, המפלגה נחשבת חלק מהאופוזציה\*\*, וחבריה בהתאם.
   5. עבור כל הצעת חוק, התאריך המיוחס להצעה הוא התאריך בו נידונה לראשונה במליאת הכנסת או בוועדות הכנסת, ושיוך ח"כ לאופוזיציה/קואליציה נקבע עפ"י תאריך זה.
   6. עבור כל ח"כ, נציג את שיעור שיתוף הפעולה ביוזמות חקיקה ביחס לכל יוזמות החקיקה בהן השתתף/ה.
   7. נתונים חסרים שהושלמו באופן ידני:
      1. שיוך ח"כים למפלגה, השלמה בקובץ members\_of\_faction\_by\_date.py
      2. שיוך מפלגות לקואליציה, השלמה בקובץ faction\_side\_by\_date.py
   8. נתונים שלא נכנסו לחישוב הסופי:
      1. הצ"ח ללא מידע על מציעים, או עם מידע חסר שעלול להטות את הכף באם יושלם.
      2. הצ"ח ללא מידע על דיון במליאה/בועדות בעניינה, ולכן ללא מידע על תאריך.
      3. מציעים ללא מידע על מפלגה, ולכן ללא שייוך לצד בתאריך הרלוונטי.
4. להערות/הארות: [effratk@gmail.com](mailto:effratk@gmail.com)

\* רשימת המציעים כוללת יוזמים ומצטרפים להצעת החוק, וכן נלקחו בחשבון גם יוזמים ומצטרפים של הצ"ח שנמחקו מרשימת יוזמי ההצעה ממגוון סיבות (התחרטו, הפסיקו להיות ח"כים וכו').

\*\* יוצאי דופן הושלמו באופן ידני, ומפורטים בסעיף 3.ז.